stanford-oval/wikipedia huggingface dataset:
קייטי פרי
קריירה > 2017–2016: Witness

ב-16 באפריל 2016, השיקה פרי ליין איפור בשם "Katy Kat Matte" בעיצובה עם חברת הטיפוח CoverGirl, אותה היא מפרסמת מאז שנת 2013. הליין כולל 13 שפתונים ו-2 מסקרות. ב-29 במאי, יצאה פרסומת קידום לבושם השמיני של פרי הנקרא: "Mad Love". ב-15 ביולי יצא "Rise". שהיה לשיר הנושא של אולימפיאדת 2016 שהתקיימה בריו דה ז'ניירו, כשב-4 באוגוסט 2016, יצא בעמוד היוטיוב הרשמי שלה הקליפ לשיר שצולם בברייס קניון. ב-10 בפברואר 2017, יצא הסינגל הראשון מתוך Witness, שנקרא "Chained to the Rhythm", שהגיע למקום הרביעי במצעד הבילבורד הוט 100 בשבוע הראשון לצאתו. באותו החודש, השיקה את ליין ההנעלה שלה שעוצב על ידה ונושא את שמה.
ב-27 באפריל 2017, יצא הסינגל השני מהאלבום שנקרא "Bon Appétit", בשיתוף פעולה עם מיגוס, מתוך אלבום האולפן החמישי שלה, Witness. ב-19 במאי, יצא הסינגל השלישי מן האלבום "Swish Swish" בשיתוף הראפרית ניקי מינאז', האודיו של הסינגל הועלה לערוץ ה-Vevo. ב-24 באוגוסט יצא הקליפ לסינגל, שבו רואים משחק כדורסל בין הקבוצות "The Sheep" נגד "The Tigers", שם קייטי היא הקפטנית של הקבוצה "The Tigers". ב-9 ביוני, יצא אלבום האולפן החמישי שלה, Witness. האלבום ספג ביקורות מעורבות ונמכר בלמעלה מ-180,000 עותקים בארצות הברית בשבוע הראשון לצאתו, תוך שדורג במקום הראשון במצעד הבילבורד 200.
ב-27 באוגוסט, הנחתה פרי את טקס פרסי הווידאו קליפים של MTV לשנת 2017, ובאותו ערב הופיעה עם הסינגל "Swish Swish", ביחד עם ניקי מינאז'. ב-20 בדצמבר, פורסם הקליפ של "Hey Hey Hey".
במהלך שנת 2018 הוציאה שלושה סינגלים שיווקיים: "Waving Through A Window" מתוך המחזמר "אוון הנסן היקר", "Immortal Flame" לקידום המשחק Final Fantasy Brave Exvius ו-"Cozy Little Christmas" שהיה זמין באמזון מיוזיק בלבד.
קריירה > 2019–2023: Smile ופרויקטים נוספים

ב-14 בפברואר 2019, הוציאה יחד עם זד את הסינגל "365". כחודשיים לאחר מכן, התארחה בגרסת הרמיקס לסינגל "Con Calma", של הזמר דדי יאנקי. ב-17 באפריל, התארחה פרי בווידאו קליפ של הזמר ליל דיקי בסינגל "Earth". ב-31 במאי, הוציאה פרי את הסינגל "Never Really Over". השיר נחת במקום ה-15 במצעד הבילבורד הוט 100. ב-9 באוגוסט, הוציאה את הסינגל "Small Talk". ב-16 באוקטובר, הוציאה את הסינגל "Harleys in Hawaii", שהגיע אל המקום הראשון במצעד השירים של ניו זילנד. באותו השנה, התארחה בווידאו קליפ לסינגל "You Need to Calm Down" של הזמרת-יוצרת האמריקאית טיילור סוויפט.
ב-5 במרץ 2020, הוציאה את הסינגל "Never Worn White", בו חשפה פרי את היריון. ב-15 במאי, הוציאה את הסינגל הבכורה "Daisies", מתוך אלבום האולפן השישי שלה. ב-10 ביולי, הוציאה את הסינגל השני "Smile". ב-28 באוגוסט, יצא לאור אלבום האולפן השישי של פרי נקרא Smile. יומיים לפני הפצתו, ילדה פרי את בתה. האלבום קיבל ביקורות מעורבות מצד מבקרי המוזיקה, האלבום נחת היישר אל המקום החמישי במצעד בילבורד 200, כאשר נמכר בכ-80,000 עותקים בשבוע הראשון לצאתו. לאחר צאת אלבום האולפן הוציאה פרי ארבעה מיני-אלבומים הנקראים Camp Katy, ‏Empowered, ‏Scorpio SZN, ו-Cosmic Energy. ב-21 בדצמבר, הוציאה פרי את הסינגל השלישי מתוך האלבום "Not the End of the World".
ב-20 בינואר 2021, פרי הופיעה עם השיר "Firework" בספיישל טלוויזיוני "אמריקה חוגגת", לכבוד ההשבעה של ג'ו ביידן לנשיאות ארצות הברית. באותו השנה, המשיכה לשפוט בתוכנית הריאליטי "אמריקן איידול". ב-10 במרץ, הכריזה פרי שתוציא בהמשך את הסינגל, "Electric", עבור חגיגת 25 שנות פעילות של פוקימון, אשר יצא לאור ב-14 במאי באותה השנה. כעבור חודש הכריזה פרי על מופע קבוע בלאס וגאס הנקרא "Play", שהחל ב-31 בדצמבר 2021, וצפוי להסתיים במהלך שנת 2022.
בשנת 2023 מכרה לחברת "ליתמוס מיוזיק" את קטלוג השירים שלה, הכולל את חמשת אלבומי האולפן שהוציאה, תמורת סכום של 225 מיליון דולר.
קריירה > 2024–הווה: 143

ביולי 2024, פרי הכריזה על אלבום האולפן השישי שלה, ששמו 143, אשר צפוי לצאת ב-20 בספטמבר 2024. שם האלבום, 143, הוא ביטוי מספרי של הביטוי "אני אוהב אותך", שראשיתו בתחילת המאה ה-20. פרי תיארה את 143 כאלבום דאנס-פופ נועז וחגיגי העוסק באהבה לכל אורכו. הסינגל המוביל מהאלבום נקרא "Woman's World", והוא יצא לאור ב-11 ביולי 2024. בספטמבר 2024 פרי קיבלה את פרס החלוציות בטקס פרסי הווידאו קליפים של MTV לשנת 2024. באותו הטקס הופיעה פרי וביצעה מחרוזת של להיטים שלה לצד שירים מהאלבום 143. ב-13 בספטמבר הוציאה את הסינגל "I'm His, He's Mine" בהשתתפות דואצ'י. באותו החודש, הוכרז שפרי היא חלק מהאמנים שיופיעו בסבב ההופעות של "ג'ינגל בל KIIS-FM" לשנת 2024.
אמנותיות > השפעות

בתחילת הקריירה המוזיקלית של פרי היא אמרה שבצעירותה היא רצתה להיות מצליחה כמו איימי גרנט. ובגיל 15 כששמעה את האלבום Killer Queen, של קווין היא תיארה אותו כאלבום שגרם לה לרצות להיות זמרת והוסיפה: "זה הוא אחד מהתקליטים האהובים עליי וזה השפיע על פחות או יותר על כל כתיבת השירים שלי". כמו כן, היא הוסיפה גם את האלבום של הביטלס The Beatles, כאחד האלבומים שהשפיעו עליה ביותר ותיארה אותו כ"אלבום היחיד שהקשבתי לו שנתיים ברציפות", אך פרי אומרת שהאלבום שהשפיע עליה ביותר היה Jagged Little Pill של אלאניס מוריסט. היא אמרה על האלבום שהוא מראה "כוח נשי" ושהשירים שלו הם נצחיים עבורה. פרי גם הוסיפה את מדונה כאחת ההשפעות הגדולות שלה ואמרה שהיא מעריצה את היכולת שלה להמציא את עצמה מחדש ואמרה: "אני רוצה להתפתח כמו מדונה".
פרי אומרת שסגנון ההופעות שלה מושפע מגוון סטפאני וביורק, וסיבוב ההופעות השני שלה היה מושפע מ"הרפתקאות אליס בארץ הפלאות" ו"הקוסם מארץ עוץ".
אמנותיות > סגנון מוזיקלי

המוזיקה של פרי משלבת פופ, רוק, דיסקו ודאנס; אלבומה הראשון Katy Hudson, הוא בסגנון מוזיקה נוצרית; אלבומה השני One of the Boys, הוא בסגנון פופ רוק; אלבומה השלישי Teenage Dream; הוא בסגנון דיסקו-דאנס; ואלבומה הרביעי Prism, הוא בסגנון פופ. פרי כתבה שירים לסלינה גומז, ג'סי ג'יימס, קלי קלרקסון, לזלי רוי, בריטני ספירס, ריטה אורה, איגי אזליה, ניקי מינאז' ואריאנה גרנדה.
פרי אומרת על השירים שהיא כותבת שהם "מתחזים" לשירי פופ, בגלל התוכן העמוק שלהם והיא הוסיפה שכתיבת שירים כנים מאוד חשובה לה, קריסטן ויג אמרה על שיריה כי: "כמה שהשירים של פרי הם קלילים ומדבקים, מתחת לפני השטח מסתתר ים של רגשות מעורבים, מניעים מבולבלים, ודחפים סותרים ומסובכים". פרי אמרה בעבר "אני לא קונה את השירים שלי, אני כותבת אותם וחיה אותם".
אמנותיות > דימוי ציבורי

פרי נחשבת לסמל מין, מגזין GQ תיאר את גופה "כאילו שורטט על ידי נער בגיל ההתבגרות". מגזין Maxin דירג אותה כ"אישה הכי יפה בעולם", והיא זכתה בתואר "האישה הסקסית ביותר של 2013". סגנון האופנה של פרי משלב הומור, צבעים בהירים ונושאים הקשורים למזון, ווג תיאר אותה כ" לא קיצונית בשום תחום", ואילו גלמור תיאר אותה כ"מלכה של השיגעון". פרי אמרה שההשפעות האופנתיות הגדולות ביותר שלה הם גוון סטפאני, שירלי מנסון, קלואי סביני, דפנה גינס, נטלי פורטמן, והדמות הבדיונית "לוליטה".
בנובמבר 2013, עקפה פרי את ג'סטין ביבר במספר העוקבים בטוויטר והייתה לאישה עם מספר העוקבים הגבוהה ביותר באתר, ובינואר 2014 היא הפכה לאדם הראשון שיש לו למעלה מ-50 מיליון עוקבים באתר, ובספר השיאים של גינס לשנת 2015 היא קיבלה שיא עבור מספר העוקבים הרב ביותר באתר (כיום כ-100 מיליון עוקבים). מגזין בילבורד תיאר את הפופולריות שלה במילים הבאות: "פרי היא בין הידוענים היחידים שיש להם פופולריות עצומה, אך גם אינטראקציה אמיתית בגובה פני קרקע עם מעריציה".
אקטיביזם והתבטאויות

באוקטובר 2023, פרי, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן עקב מלחמת חרבות ברזל. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק בצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
בנובמבר 2024 פרי הביעה תמיכה בקמלה האריס לנשיאות בעצרת בפיטסבורג בערב שלפני יום הבחירות. פרי ביצעה כמה מלהיטיה, כולל "Dark Horse", "Part of Me" ו-"Firework". בנוסף, פרי ביצעה גרסה משלה לשיר של ויטני יוסטון משנת 1986, "Greatest Love of All". פרי הסבירה לקהל כמה הבחירות הקרובות חשובות לה באופן אישי, וציינה שהיא הפכה לאם לפני ארבע שנים. היא שיתפה כי היא ובן זוגה, אורלנדו בלום, הביאו לעולם את בתם דייזי, והיא הסיבה לכך שהיא מצביעה להאריס. פרי הביעה הערכה למטרתה של האריס להגן על זכויות נשים לקבל החלטות על גופן, והוסיפה שהיא בטוחה שהאריס תגן על עתיד בתה ועל עתיד ילדיהם של המאזינים.
מחלוקות

שני השירים שלה, "Ur So Gay" ו-"I Kissed a Girl" סומנו כהומופובים על ידי מספר כתבים וקריינים. אף על פי כן, רבים החשיבו את מילות השיר "I Kissed A Girl" כחיוביות, כגון העיתון שיקגו סאן-טיימס, שטען כי: "העובדה שהשיר הנ"ל ("I Kissed a Girl") מעורר עניין כה רב, היא סימן לכך שהחברה שלנו מתחילה לקבל את העובדה שתמיד ישנה יותר "מקופסה אחת" לבדוק". השיר "Ur So Gay" משך את תשומת לבה של הזמרת מדונה, שציינה כי השיר הוא אחד האהובים עליה בתקופה האחרונה באותה העת. פרי הגיבה למחלוקות שבנוגע ל-"Ur So Gay", באומרה: "זוהי אינה משמעות שלילית. זה לא "אתה כל כך גיי" כמו "אתה כל כך עלוב", אלא עצם העובדה כי הנער הספציפי הזה היה צריך להיות גיי. אני בהחלט מבינה כיצד השיר עלול לגרום לאי הבנה... לא הצגתי סטריאוטיפ של מישהו מסוים, אלא דיברתי על החבר שלי לשעבר".
ב-20 בפברואר 2014, פורסם הקליפ של "Dark Horse", שזכה להצלחה גדולה והשיג יותר ממיליארד צפיות. הקליפ עורר ביקורת רבה בקרב מוסלמים על כך שנראה בו תליון נשרף ועליו המילה "אללה", דבר שלטענתם הוא חילול הקודש. יותר מ-40 אלף איש חתמו על עצומה להסרת הקליפ מיוטיוב. בעקבות התלונות נערך הקליפ והמילה "אללה" הוסרה ממנו. גם ההופעה של פרי עם השיר בטקס פרסי גראמי עוררה ביקורת בקרב אנשי דת נוצרים שכינו את פרי "שטנית".
חיים אישיים

בספטמבר 2009 החלה לצאת עם השחקן הבריטי ראסל בראנד. שנה לאחר מכן, ב-23 באוקטובר 2010, הם נישאו. בדצמבר 2011 הזוג נפרד והתגרש רשמית ב-16 ביולי 2012. בין השנים 2012–2015, הייתה בזוגיות עם הזמר והיוצר ג'ון מאייר, במהלך השנים השניים נפרדו וחזרו פעמים רבות.
מינואר 2016, הייתה בזוגיות עם השחקן אורלנדו בלום, ובמרץ 2017 הזוג נפרד. ב-2018 הזוג חזר וב-14 בפברואר 2019, הם התארסו. ב-27 באוגוסט 2020, נולדה לזוג בת, דייזי דאב בלום.
נכון לשנת 2023, הונה של פרי מוערך בכ-340 מיליון דולר.
במצעד הבילבורד

תשעה משיריה של פרי כבשו את פסגת מצעד הבילבורד הוט 100.
להיטי מקום ראשון:
"I Kissed a Girl"
"California Gurls" (בהשתתפות סנופ דוג)
"Teenage Dream"
"Firework"
"E.T." (בהשתתפות קניה וסט)
"Last Friday Night (T.G.I.F.)"
"Part of Me"
"Roar"
"Dark Horse" (בהשתתפות ג'וסי ג'יי)
דיסקוגרפיה > אלבומי אולפן

2001: Katy Hudson
2008: One of the Boys
2010: Teenage Dream
2013: Prism
2017: Witness
2020: Smile
2024: 143
דיסקוגרפיה > מיני-אלבומים

2007: Ur So Gay
2009: The Hello Katy Australian Tour EP
2020: Camp Katy
2020: Scorpio SNZ
2020: Empowered
דיסקוגרפיה > אלבומים אחרים

2009: MTV Unplugged
2012: Teenage Dream: The Complete Confection
הופעות > סיבובי הופעות

2009: Hello Katy Tour
2011–2012: California Dreams Tour
2014–2015: Prismatic World Tour
2017–2018: Witness: The Tour
2025: The Lifetimes Tour
הופעות > הופעות קבועות

2023–2021: Play
בשמים

2010: Purr
2011: !Meow
2013: Killer Queen
2014: Oh So Sheer
2014: Royal Revolution
2015: Spring Reign
2015: Mad Potion
2016: Mad Love
2017: Indi
2018: Indi Visible
פילמוגרפיה

2008: צעירים חסרי מנוח – עצמה
2008: לרכב אל החופש – עצמה
2010: אמריקן איידול – שופטת אורחת
2010: The X Factor – שופטת אורחת
2010: רחוב סומסום – עצמה
2010: משפחת סימפסון – עצמה
2010: תביאו אותו ליוונים – עצמה
2011: איך פגשתי את אמא – הָאנִי
2011: הדרדסים – דרדסית
2011: America's Got Talent – שופטת אורחת
2011: סאטרדיי נייט לייב
2012: העלאת תקווה – ריקי
2012: קייטי פרי: חלק ממני (אנ') – עצמה
2013: הדרדסים 2 – דרדסית
2014: סאטרדיי נייט לייב
2014: Katy Perry Getting Intimate – עצמה
2015: Katy Perry: The Prismatic World Tour – עצמה
2015: Katy Perry The Making Of The Super Bowl Half Time Show – עצמה
2015: Jeremy Scott: The People's Designer – עצמה
2016: Zoolander 2 – עצמה
2018: אמריקן איידול – שופטת
גונן שגב

גונן שגב (נולד ב-6 בינואר 1956) הוא רופא (לשעבר בישראל) ופוליטיקאי ישראלי לשעבר, שכיהן כחבר הכנסת בכנסת ה-13 וכשר האנרגיה. ב-2003 הורשע בזיוף דרכון ובהונאה של כרטיס חיוב, וב-2004 בניסיון להברחת סמים, שבעטיו נגזרו עליו חמש שנות מאסר. בשנת 2019 הורשע במסגרת הסדר טיעון בריגול חמור למען איראן ובמסירת ידיעות לאויב, ונגזר עליו עונש מאסר של 11 שנים.
חייו עד הפרישה מפוליטיקה

שגב נולד בקריית מוצקין ולמד בתיכון אורט קריית מוצקין. הוא החל את שירותו בצה"ל בקורס טיס, אך נשר ממנו. שירת ביחידת האלפיניסטים והגיע עד לדרגת סרן. קיבל תואר דוקטור לרפואה מאוניברסיטת בן-גוריון בנגב והוסמך למקצוע בנובמבר 1984.
בתחילת שנות ה-90 נעשה פעיל במפלגת "צומת" שהקים רפאל איתן, לאחר שהשניים הכירו במסגרת עבודתו של שגב כרופא בתל עדשים. בבחירות לכנסת השלוש עשרה הוצב שגב במקום השני ברשימת "צומת", והפך לחבר כנסת. סיעתו נותרה באופוזיציה לממשלתו של יצחק רבין.
ב-2 בפברואר 1994, בעקבות חילוקי דעות קשים עם רפאל איתן, הקימו שגב וחבריו לסיעה, אלכס גולדפרב ואסתר סלמוביץ, את סיעת "יעוד" שהתפלגה מ"צומת". הקמת הסיעה החדשה, ותיקון חוק יסוד: הממשלה ביוזמת חברי הכנסת אלי דיין וסאלח טריף, אפשרו לשגב להצטרף לממשלה ב-9 בינואר 1995 בתפקיד שר האנרגיה והתשתית וחבר הקבינט המדיני-ביטחוני, לצד גולדפרב שמונה לסגן שר. שני הקולות החדשים שנוספו לקואליציה הוסיפו לממשלתו של רבין יציבות שחסרה לה, ואפשרו למעשה את אישורו בכנסת של הסכם אוסלו ב' ב-5 באוקטובר 1995. מהלך זה ספג ביקורת, שכן שגב התפלג ממפלגה שדגלה בפתרון הבעיה הלאומית הפלסטינית ממזרח לנהר הירדן, לפני שהפך לאחד משישים ואחד חברי הכנסת שהצביעו בעד ההסכם, בעקבות מינויו לשר. לאחר רצח רבין ב-4 בנובמבר 1995, הוסיף שגב לכהן בממשלתו של שמעון פרס עד לסוף כהונתה של ממשלה זו ביוני 1996.
לאחר הפרישה מפוליטיקה > תעשיית האנרגיה

מיד לאחר שעזב את משרד האנרגיה ופרש מהחיים הפוליטיים, החל שגב לעבוד כיועץ לענייני אנרגיה בסין בקבוצת אייזנברג, אז בעלת השליטה בחברה לישראל, כי"ל ובתי הזיקוק. מהלך זה ספג ביקורת מאחר שבמהלך כהונתו כשר האנרגיה, ניהל מגעים רבים עם שאול אייזנברג בענייני אנרגיה, כגון בעניין עתיד הזיכיון של בתי הזיקוק. משטרת ישראל פתחה בחקירה בעניין, והתיק נסגר מחוסר אשמה. ב-1998 מונה למנכ"ל חברת "סמית פאואר ישראל" שהתמודדה במכרז להקמת תחנת הכוח רמת חובב. החברה לא זכתה במכרז ונסגרה.
לאחר הפרישה מפוליטיקה > הונאת חברת אשראי

בעת ששהה בהונג קונג בחודש נובמבר 2003, משך מזומנים בשווי כולל של 20,387 ש"ח, בשש פעולות משיכה במכשירי כספומט, באמצעות כרטיס אשראי של חברת "ישראכרט". שגב פנה לחברת "ישראכרט" והודיע לה שכויס וכרטיס האשראי שלו נגנב, ולכן לא הוא ביצע את המשיכות. מצלמות האבטחה הוכיחו ששיקר. הוא הועמד לדין, בית המשפט דחה את גרסאותיו וקבע כי הן סותרות ובלתי אמינות, והרשיעו בניסיון לקבלת דבר במרמה ובהונאה בכרטיס חיוב. על שגב נגזרו שנת מאסר על תנאי וקנס של 50,000 ש"ח או שלושה חודשי מאסר תמורתו. שגב ערער בבית המשפט המחוזי בתל אביב על הכרעת הדין ועל העונש. בית המשפט דחה את הערעור על ההרשעה אך החליט לבטל את הקנס.
לאחר הפרישה מפוליטיקה > הברחת סמים לישראל

באפריל 2004 נעצר שגב בחשד להברחת אקסטזי לישראל. שגב טען כי קיבל לרשותו סוכריות מסוג "M&M's" אשר השאיר בתא בשדה התעופה באמסטרדם, ואשר התברר לאחר מכן כי הן למעשה סם מסוג "אקסטזי". מעצרו עורר הד תקשורתי נרחב. כמו כן הואשם בזיוף תוקפו של הדרכון הדיפלומטי שקיבל בעת שכיהן כשר. במרץ 2005, אימץ בית המשפט המחוזי עסקת טיעון, וגזר על שגב עונש של חמש שנות מאסר בפועל ועוד שנתיים מאסר על תנאי, וקנס של 27,500 דולר בגין עבירות הסמים וזיוף הדרכון. שגב ערער על חומרת העונש, אך בית המשפט העליון דחה את ערעורו פה אחד. בפברואר 2007 נשלל רישיונו לעסוק ברפואה. שגב ערער על החלטה זו לבית המשפט המחוזי בירושלים, וערעורו נדחה, בין היתר בנימוק שייבא סמים לשם רווח ולא מתוך צורך שנובע מהתמכרות. ב-4 ביוני 2007 שוחרר מהכלא אחרי הפחתת שליש מעונשו על התנהגות טובה.
לאחר הפרישה מפוליטיקה > מתן המחאות ללא כיסוי

בשנת 2008 נתבע שגב יחד עם שותפים נוספים בגין ביצוע תרגיל עוקץ באמצעות הפקדה לניכיון של המחאות ללא כיסוי. שגב כיהן כדירקטור בחברה החתומה על ההמחאות, ולפי השוואת הקלטות "בדרגה גבוהה של סבירות", זוהה קולו באחת משיחות הטלפון כ"עורך דין שגיא" שהשתתף בהונאה. עד לדיון בתיק שגב היגר לאבוג'ה, בירת ניגריה, והחל לעבוד שם כרופא ואיש עסקים. הוא סירב להגיע למשפט, אך שלח תצהיר בו הכחיש את מעורבותו בפרשה. בדצמבר 2012, בפסק של בית המשפט השלום, חויב עם שאר הנתבעים לשלם כמיליון שקל בגין ההמחאות. נכון למועד מעצרו ב-2018, הכסף לא שולם.
לאחר הפרישה מפוליטיקה > ריגול עבור איראן

בשנת 2012 נוצר קשר בינו לבין המודיעין האיראני, אז, לפי החשד, החל לשמש כסוכן, תוך מסירת מידע על משק האנרגיה ועל גופי הביטחון של ישראל, וניסיונות לקשר בין אזרחים ישראלים לאנשי מודיעין איראניים שהציג כאנשי עסקים. שירות הביטחון הכללי החל לחשוד בו ולעקוב אחרי פעילותו. בשנת 2016 ביקש שגב משר הבריאות לבטל את התליית רישיונו, תוך שהוא מביע רצון לשוב לעבוד כרופא בישראל ומסתמך על הזמן הרב שחלף ועל מכתב הוקרה שקיבל מראש מחלקת הביטחון של משרד החוץ בעקבות טיפול בחבר המשלחת הדיפלומטית הישראלית בניגריה. בקשתו נדחתה. במאי 2018 נעצר בכניסה לגינאה המשוונית והוסגר לישראל. ביוני הוגש נגדו כתב אישום בעבירות של סיוע לאויב במלחמה וריגול נגד ישראל.
ב-9 בינואר 2019 הודה והורשע, כחלק מעסקת טיעון, בריגול ובמסירת ידיעות לאויב, ונמחק סעיף הסיוע לאויב במלחמה. ב-26 בפברואר 2019 נגזרו עליו אחת-עשרה שנות מאסר ומאסר על תנאי. שגב עדיין מרצה עונש זה כאסיר ביטחוני, נכון לינואר 2025. במהלך שהותו בכלא חזר בתשובה ודרש לקבל מזון בהשגחת בד"ץ.
ב-26 במאי 2022 דחה בית המשפט את עתירתו של שגב לקבלת טיפול רפואי באמצעות עובדת סוציאלית בעקבות המלצת שב"כ.
סוניק – הסרט 3

| --- | --- |

כרזת הסרט בישראל
 מבוסס על:  "סוניק הקיפוד" של סגה
 בימוי:  ג'ף פאולר
 הופק בידי:  ניל ה' מוריץ טקשי איטו מי אונישי טורו נקהרה
 תסריט:  פטריק קייסי ג'וש מילר ג'ון וויטינגטון
 שחקנים ראשיים:  בן שוורץ קיאנו ריבס ג'יימס מרסדן טיקה סאמפטר קולין אושונסי אידריס אלבה  ג'ים קארי
 מדבבים:  בן שוורץ (Sonic the Hedgehog) אידריס אלבה (Knuckles the Echidna) קולין אושונסי (Miles "Tails" Prower) קיאנו ריבס (Shadow the Hedgehog) 
 מוזיקה:  טום הולקנבורג
 צילום:  ברנדון טרוסט
 מדינה:  ארצות הברית ארצות הברית יפן יפן
 חברת הפקה:  Original Film קבוצת סגה סאמי Blur Studio Marza Animation Planet
 חברה מפיצה:  פרמאונט
 הקרנת בכורה:  ארצות הברית 20 בדצמבר 2024 ישראל 26 בדצמבר 2024
 משך הקרנה:  110 דק' 
 שפת הסרט:  אנגלית
 סוגה:  פעולה, קומדיה, הרפתקאות
 מקום התרחשות:  לונדון, טוקיו 
 הכנסות:  487 מיליון דולר 
 סרט קודם:  סוניק – הסרט 2 (2022)
 סרט הבא:  סוניק – הסרט 4 (2027)
 סרטים בסדרה:  היקום הקולנועי של סוניק
 sonicthehedgehogmovie.com
 דף הסרט ב־IMDb
 
סוניק – הסרט 3 (באנגלית: Sonic the Hedgehog 3) הוא סרט פעולה קומי בהנפשה ממוחשבת ולייב אקשן, המבוסס על זיכיון משחקי הווידאו "סוניק הקיפוד" של חברת סגה. זהו המשכון ל"סוניק – הסרט 2" (2022). הסרט בוים על ידי ג'ף פאולר ונכתב על ידי פט קייסי, ג'וש מילר וג'ון וויטינגטון, ומככבים בו בן שוורץ, קיאנו ריבס, קולין אושונסי ואידריס אלבה כמדבבים, בנוסף לג'ים קארי, ג'יימס מרסדן, טיקה סמפטר, לי מג'דוב, אליילה בראון וקריסטן ריטר כשחקני לייב אקשן.
הסרט עלה לאקרנים בארצות הברית ב-20 בדצמבר 2024, ובישראל ב-26 בדצמבר 2024.
צוות שחקנים > מדבבים

בן שוורץ – סוניק הקיפוד, קיפוד מואנש המסוגל לרוץ במהירות על-קולית.
קולין אושונסי – מיילס "טיילס" פראוור, שועל מואנש בעל שני זנבות, מעריץ את סוניק ומשמש בתור הסיידקיק שלו וחברו הטוב ביותר. טיילס הוא גאון שמתמחה ביצירת גאדג'טים, ובעל יכולת לעוף בעזרת סיבוב הזנבות שלו כמו מסוק.
אידריס אלבה – נאקלס הקיפודן, קיפודן מואנש. נאקלס הוא לוחם מיומן וטוב לב, אך לעיתים קרובות נוטה להיות פתי.
קיאנו ריבס – שאדו הקיפוד, קיפוד מואנש רב-עוצמה שעבר ניסויים בתוכנית מחקר ממשלתית סודית.
צוות שחקנים > שחקנים

ג'ים קארי בתפקיד כפול – דוקטור אייבו רובוטניק, מדען מטורף תאב-כוח ואויבו המושבע של סוניק; ופרופסור ג'רלד רובוטניק, סבו של אייבו רובוטניק.
ג'יימס מרסדן – טום וקאוסקי, השריף של עיירת גרין הילס והאב המאמץ של סוניק, טיילס ונקאלס.
טיקה סאמפטר – מאדי וקאוסקי, וטרינרית, אשתו של טום והאם המאמצת של סוניק, טיילס ונאקלס.
קריסטן ריטר – המפקדת רוקוול
לי מג'דוב – הסוכן סטון, יד ימינו של דוקטור רובוטניק.
טום באטלר – המפקד וולטרס, מפקד הכוח הצבאי הבין-לאומי "יחידות שומרי העמים" (G.U.N.)
אדם פאלי – וייד ויפל, סגן-השריף השלומיאל של גרין הילס.
נטשה רות'וול – רייצ'ל, אחותה של מאדי.
שמאר מור – רנדל, בעלה של רייצ'ל וסוכן ב-G.U.N.
אליילה בראון – מריה, נערה שאיתה שאדו התיידד בתקופה בה שהה במעבדה.
צוות שחקנים > מדבבים בעברית

סוניק - לירון לב
טיילס - נעמה שטרית
נאקלס - אמנון וולף
שאדו - תמיר גינזבורג
דוקטור אייבו רובוטניק / פרופסור ג׳רלד רובוטניק - צביקה פורמן
תום - אורי זלצמן
מאדי - נועה לפידות
רייצ׳ל - עדי ארד
וויד - יובל בינדר
רוקוול - לורן סביר
סטון - ליאור חקון
וולטרס - אמיר מנור
הפקה > פיתוח

בפברואר 2022, קבוצת סגה סאמי וסרטי פרמאונט היו בפיתוח של סרט שלישי של הזיכיון אחרי "סוניק – הסרט 2" (2022). הסרט הוכרז רשמית במהלך אירוע המשקיעים של ViacomCBS, בהשתתפות חלק גדול מהצוות מהסרטים הקודמים. סדרה בכיכובו של נאקלס הקיפודן, שהופיע בסרט השני, עבור פרמאונט+, פותחה במקביל לסרט.
הפקה > ליהוק

ב-6 במרץ 2020, ג'יימס מרסדן אישר שהוא חתום על מספר סרטי המשך. באפריל 2022, ג'ים קארי, שמגלם בסרטים את דוקטור רובוטניק, הודיע שהוא שוקל לפרוש ממשחק. עם פרישתו האפשרית, מפיקי הסרט אישרו שתפקידו כרובוטניק לא ילוהק מחדש בשום סרטי המשך אם קארי יחליט לפרוש. בפברואר 2024 נודע כי קארי ישוב לגלם את דמותו של דוקטור רובוטניק.
הפקה > צילומים

הצילומים החלו בסוף יולי 2023 בפרנהאם, סארי, אנגליה. הצילום הראשי החל ב-31 באוגוסט 2023 בלונדון, אנגליה. עקב השביתה התעשיית בקולנוע באותה שנה, שוטים ללא שחקנים פיזיים צולמו תחילה.
הפקה > פסקול

כשסוניק מנצח במירוץ ברקע מושמעת מנגינת סיום שלב מהמשחק "סוניק 3".
הפצה

קדימון הסרט הופץ ב-27 באוגוסט 2024. הסרט יצא לאקרנים בארצות הברית על ידי סרטי פרמאונט ב-20 בדצמבר 2024, ובישראל ב-26 בדצמבר 2024.
הערות שוליים

↑  Sonic the Hedgehog 3, Box Office Mojo
↑  Kroll, Justin (15 בפברואר 2022). "Sonic The Hedgehog Universe Continues To Grow As Sega And Paramount Sign Off On Third Film As Well As A Knuckles Spin-Off Series In The Works At Paramount+ With Idris Elba Reprising Role". Deadline Hollywood. ארכיון מ-15 בפברואר 2022. נבדק ב-15 בפברואר 2022. {{cite web}}:  (עזרה)
↑  Perine, Aaron (6 במרץ 2020). "Sonic the Hedgehog Star James Marsden Confirms He's Signed on for Multiple Sequels". Comicbook.com. ארכיון מ-7 במרץ 2020. נבדק ב-6 במרץ 2020. {{cite web}}:  (עזרה)
↑  Sharf, Zack (1 באפריל 2022). "Jim Carrey 'Fairly Serious' About Retiring From Acting: 'I Have Enough. I've Done Enough'". Variety. ארכיון מ-7 באפריל 2022. נבדק ב-3 באפריל 2022. {{cite web}}:  (עזרה)
↑  Dick, Jeremy (7 באפריל 2022). "Sonic the Hedgehog 2 Producers Believe Jim Carrey Would Return for Part 3". MovieWeb. ארכיון מ-7 באפריל 2022. נבדק ב-7 באפריל 2022. {{cite web}}:  (עזרה)
↑  Lang, Brent (2024-02-02). "Jim Carrey Returning for 'Sonic the Hedgehog 3' (EXCLUSIVE)". Variety (באנגלית אמריקאית). נבדק ב-2024-02-02.
↑  Williams, Sophie (2023-07-30). "Sonic the Hedgehog 3 Begins Filming in Surrey with Leaked Set Images". Maxblizz (באנגלית אמריקאית). ארכיון מ-30 ביולי 2023. נבדק ב-2023-07-30. {{cite web}}:  (עזרה)
↑  Paz, Maggie Dela (20 ביוני 2023). "Sonic the Hedgehog 3 Production Start Date Revealed for Ben Schwartz-Led Movie". ComingSoon.net. נבדק ב-21 ביוני 2023. {{cite web}}:  (עזרה)
↑  "'Sonic the Hedgehog 3' Sets Summer Filming Date in London". Collider. נבדק ב-2023-06-21.
↑  Tabbara, Mona (2023-08-08). "UK crews in crisis as SAG-AFTRA strike thwarts production: "Is the UK industry really our own?"". Screen Daily (באנגלית). ארכיון מ-8 באוגוסט 2023. נבדק ב-2023-08-09. {{cite web}}:  (עזרה)
↑  קיאנו ריבס בלתי מנוצח בסרט השלישי של “סוניק”, באתר www.gadgety.co.il, ‏2024-08-27
↑  Grobar, Matt (9 באוגוסט 2022). "Paramount Sets Sonic The Hedgehog 3 Release, Pushes Date For Smurfs Animated Musical". Deadline Hollywood. ארכיון מ-9 באוגוסט 2022. נבדק ב-17 באפריל 2023. {{cite web}}:  (עזרה)
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
ציקלותימיה

| --- | --- |

 תחום:  בריאות הנפש
 קישורים ומאגרי מידע
 MeSH:  D003527
 סיווגים
 DSM-5:  301.13
 ICD-10:  F34
 ICD-11:  6A62 
 
ציקלותימיה היא הפרעה נפשית השייכת לקבוצת הפרעות מצב הרוח בעלות מאפיין דו־קוטבי. ההפרעה קרובה מבחינות רבות להפרעה דו-קוטבית, אך חמורה פחות ממנה. השם ציקלותמיה נובע מהאופי המחזורי של הגלים בהם יש תסמינים קליניים פעילים (דיכאוניים או היפומאניים).